
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 597 

14 Μαρτίου 2013 


ΑΠΟΦΑΣΕΙ Σ 

Αριθ. 17206/1873 

Διάθεση των αστικών στερεών αποβλήτων (ΑΣΑ) του Δήμου 
Ερμιονίδας Π.Ε. Αργολίδας και Δήμου Τρίπολης Π.Ε. Αρ¬ 
καδίας Περιφέρειας Πελοποννήσου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικράτης» 
(ΦΕΚ 87 Α), όπως τροποποιήθηκε και ισχύει. 

2. Τις διατάξεις του άρθρου 12 του ν.1650/1986 όπως ισχύ¬ 
ει και ειδικά την παράγραφο 5 αυτού, σε συνδυασμό με το 
εδάφιο β του άρθρου 3, το άρθρο 44 και την παράγραφο 5 
του άρθρου 57 του ν. 4042/2012 «Ποινική προστασία του περι¬ 
βάλλοντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων -Εναρμόνιση με την 
Οδηγία 2008/98/ΕΚ - Ρύθμιση θεμάτων Υπουργείου Περιβάλ¬ 
λοντος Ενέργειας και Κλιματικής Αλλαγής» (ΦΕΚ 24 Α). 

3. Τις διατάξεις του Π.Δ. 85/2012 «Ιδρυση και μετονομασία 
Υπουργείων, μεταφορά και κατάργηση υπηρεσιών» (ΦΕΚ 141 
Α/2012). 

4. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 /Α/21 -6-2012). 

5. Την με αριθμ. Υ46/2012 Απόφαση του Πρωθυπουργού «Κα¬ 
θορισμός Αρμοδιοτήτων του Αναπληρωτή Υπουργού Περιβάλ¬ 
λοντος, Ενέργειας και Κλιματικής Αλλαγής Σταύρου Καλαφά¬ 
τη» (ΦΕΚ 2101 /Β/9-7-2012), όπως τροποποιήθηκε με την με αριθμ. 
Υ157/2012 Απόφαση Πρωθυπουργού (ΦΕΚ 2312/Β/9-8-2012). 

6. Την με αρ. 2527/2009 Απόφαση «Ειδικότερα ζητήματα και 
θέματα αναφορικά με τη λειτουργία, την άσκηση των δραστη¬ 
ριοτήτων και την άσκηση τιμολογιακής πολιτικής των Φορέων 
Διαχείρισης Στερεών Αποβλήτων (ΦΟΔΣΑ)» (ΦΕΚ 83 Β). 

7. Την παράγραφο 12 του άρθρου 25 του ν. 1828/1989 «Ανα¬ 
μόρφωση της φορολογίας εισοδήματος και άλλες διατάξεις» 
(ΦΕΚ 2 Α) 

8. Τ ις διατάξεις της με αρ. Η.Π. 29407/3508/2002 κ.υ.α. «Μέτρα 
και όροι για την υγειονομική ταφή των αποβλήτων» (ΦΕΚ 1572 
Β), όπως τροποποιήθηκε και ισχύει. 

9. Τις διατάξεις της με αρ. Η.Π.50910/2727/2003 κ.υ.α «Μέτρα 
και όροι για τη διαχείριση στερεών αποβλήτων. Εθνικός και 
Περιφερειακός σχεδιασμός διαχείρισης» (ΦΕΚ 1909 Β), όπως 
τροποποιήθηκε και ισχύει. 


10. Την εγκύκλιο ΥΠΕΚΑ με αρ.Οικ. 129043/4345/8-7-2011 με 
θέμα: «Εφαρμογή νομοθεσίας για τη διαχείριση μη επικίνδυνων 
στερεών αποβλήτων». 

11. Την απόφαση 2003/33/ΕΚ του Συμβουλίου για τον καθορι¬ 
σμό κριτηρίων και διαδικασιών αποδοχής των αποβλήτων στους 
χώρους υγειονομικής ταφής σύμφωνα με το άρθρο 16 και το 
παράρτημα II της οδηγίας 1999/31/ΕΚ (ΕΕ 111/16.1.20 03/σελ.27). 

12. Την οικ.52546/2011 (ΦΕΚ 2854 Β/16-12-2011) απόφαση Υφυ¬ 
πουργού Εσωτερικών για «Σύσταση Ειδικού Διαβαθμιδικού 
Συνδέσμου για τη διαχείριση στερεών αποβλήτων στη μη- 
τροπολιτική περιφέρεια Αττικής». 

13. Τα με αρ. πρωτ. 1667/9-2-2013 και αρ. πρωτ. 2193/21-2-2013 
έγγραφα του Δήμου Ερμιονίδας. 

14. Το με αρ. πρωτ. 13120/7-3-2013 έγγραφο του Δήμου Τρί¬ 
πολης. 

15. Την Απόφαση 1/1-3-2013 του Περιφερειακού Συνδέσμου 
Φορέων Διαχείρισης Στερεών Αποβλήτων (ΦοΔΣΑ) Περιφέρει¬ 
ας Πελοποννήσου, με θέμα «Εκδοση ΚΥΑ για τη διάθεση των 
Αστικών Στερεών Αποβλήτων των Δήμων της Περιφέρειας 
Πελοποννήσου». 

16. Την με αρ. πρωτ. 5723/415/15-2-2013 Απόφαση του Γ.Γ. της 
Αποκεντρωμένης Διοίκησης Πελοποννήσου, Δυτ. Ελλάδας και 
Ιονίου,Έγκρισης Περιβαλλοντικών Όρων για το έργο «Εγκατά¬ 
σταση συστήματος δεματοποίησης, μηχανικής διαλογής και 
κομποστοποίησης σε κλειστό κτίριο μη επικινδύνων Αστικών 
Στερεών Αποβλήτων (ΑΣΑ) Δήμου Τρίπολης Π.Ε. Αρκαδίας, με 
προσωρινή αποθήκευση και μεταφόρτωση». 

17. Την με α.π. 2823/2009 απόφαση έγκρισης περιβαλλοντι¬ 
κών όρων για το έργο «Δεματοποίηση/προσωρινή αποθήκευση, 
μετά τη συλλογή και μεταφορά ΑΣΑ στο Δ. Κρανιδίου Νομού 
Αργολίδας» και τη με 2433/23-12-2010 άδεια λειτουργίας της 
ίδιας εγκατάστασης. 

18. Την με α.π. οικ.25825/13-3-2013 (ΦΕΚ 582Β/13-3-2013) Απόφα¬ 
ση Υπουργού Υγείας με θέμα «Υγειονομική διάταξη - επείγουσα 
ανάγκη αποκομιδής απορριμμάτων» για το Δήμο Τρίπολης. 

19. Το γεγονός του κορεσμού της εγκατάστασης δεματο¬ 
ποίησης που εξυπηρετεί το Δήμο Ερμιονίδας, με συνέπεια την 
αδυναμία περαιτέρω λειτουργίας του. 

20. Το γεγονός της καθυστέρησης υλοποίησης και μη εισέτι 
έναρξης λειτουργίας των υποδομών διαχείρισης στερεών απο¬ 
βλήτων, που προβλέπονται από τον ισχύοντα Περιφερειακό 
Σχεδίασμά Διαχείρισης Αποβλήτων (ΠΕ.Σ.Δ.Α.) Περιφέρειας 
Πελοποννήσου. 

21. Την ανάγκη παύσης λειτουργίας και αποκατάστα¬ 
σης όλων των Ανεξέλεγκτων Χώρων Διάθεσης Αποβλήτων 

(Χ.Α.Δ.Α.) και την αποφυγή δημιουργίας νέων Χ.Α.Δ.Α., χάριν 
της προστασίας της δημόσιας υγείας και του περιβάλλοντος, 
σύμφωνα με την εθνική και κοινοτική νομοθεσία. 

22. Τη σχετική εγγύτητα του νομίμως λειτουργούντος 
Χ.Υ.Τ.Α. Φυλής στην Περιφέρεια Αττικής, σε συνδυασμό με τη 
φέρουσα ικανότητα και την υπολειπόμενη χωρητικότητα του. 

23. Το γεγονός ότι δεν προκαλείται δαπάνη σε βάρος του 
κρατικού προϋπολογισμού, αλλά προκαλείται δαπάνη σε βά¬ 
ρος του προϋπολογισμού των Δήμων, που θα καλυφθεί από 
τα ανταποδοτικά τέλη, το ύψος της οποίας δεν μπορεί εκ των 
προτέρων να υπολογισθεί, αποφασίζουμε: 

Την τελική διάθεση των αστικών στερεών αποβλήτων (ΑΣΑ) 
των Δήμων Ερμιονίδας της Π.Ε. Αργολίδας και Τρίπολης της 
Π.Ε. Αρκαδίας σε νόμιμα λειτουργούσα εγκατάσταση διάθεσης 
(Χώροι Υγειονομικής Τ αφής, Χ.Υ.Τ.), κατά παρέκκλιση των ισχυ- 
όντων Περιφερειακών Σχεδιασμών Διαχείρισης Αποβλήτων 
(ΠΕ.Σ.Δ.Α.) Πελοποννήσου και Αττικής, ως ακολούθως: 

1. Από την έναρξη ισχύος της παρούσας Απόφασης, τα αστι¬ 
κά στερεά απόβλητα (ΑΣΑ) του Δήμου Τρίπολης Π.Ε. Αρκαδίας, 
και μέχρι την ποσότητα των 65 τόνων ημερησίως, θα διατίθε¬ 
νται στο Χ.Υ.Τ.Α. Δυτικής Αττικής στη θέση Σκαλιστήρι Φυλής. 

2. Από την έναρξη ισχύος της παρούσας Απόφασης τα 
αστικά στερεά απόβλητα (ΑΣΑ) του Δήμου Ερμιονίδας Π.Ε. 
Αργολίδας, και μέχρι την ποσότητα των 25 τόνων ημερησίως, 
θα διατίθενται στο Χ.Υ.Τ.Α. Δυτικής Αττικής στη θέση Σκα¬ 
λιστήρι Φυλής. 

3. Το τέλος χρήσης, ανά τόνο, του παραπάνω Χ.Υ.Τ.Α. κα¬ 
θορίζεται ίσο με το αντίστοιχο που έχει οριστεί για τα μέλη 
του Φορέα Διαχείρισης Στερεών Αποβλήτων (Φ.Ο.Δ.Σ.Α.) του 
Χ.Υ.Τ.Α. και δεν σχετίζεται με το ειδικό τέλος ταφής του άρ¬ 
θρου 43 του Ν.4042/2012. 

4. Αποδεκτά θα γίνονται μόνο τα απόβλητα με κωδικό του 
Ευρωπαϊκού Καταλόγου Αποβλήτων (ΕΚΑ) 20 «Δημοτικά από¬ 
βλητα» (ΚΥΑ 50910/2727/2003 - Παράρτημα ΙΒ) και ειδικότερα 
τα απόβλητα που μνημονεύονται στην απόφαση έγκρισης 
περιβαλλοντικών όρων (Α.Ε.Π.Ο.) και στην άδεια λειτουργίας 
του παραπάνω Χ.Υ.Τ.Α. 

5. Ο Δήμος Τρίπολης οφείλει: 

α. Να μεταφέρει τα αστικά στερεά απόβλητό του στην 
υποδεικνυόμενη στην παρούσα νόμιμα λειτουργούσα εγκατά¬ 
σταση (Χ.Υ.Τ.Α.) και να καταβάλει το τέλος χρήσης. 

β. Να μεριμνήσει για την επίσπευση της εγκατάστασης και 
έναρξης λειτουργίας του σταθμού μεταβατικής διαχείρισης 
στη θέση Μενέδες, ο οποίος σύμφωνα με την σχετ.16 απόφαση 
περιβαλλοντικής αδειοδότησης, μπορεί να χρησιμοποιηθεί και 
για μεταφόρτωση υπολειμμάτων. 

γ. Να εφαρμόσει άμεσα και πλήρως πρόγραμμα ξεχωριστής 
συλλογής συσκευασιών στο πλαίσιο της υφιστάμενης σύμ¬ 
βασης συνεργασίας με Σύστημα Εναλλακτικής Διαχείρισης 
Συσκευασιών, υπό την εποπτεία του Ελληνικού Οργανισμού 
Ανακύκλωσης (Ε.Ο.ΑΝ.), προκειμένου να καταστεί εφικτή η 
μείωση της ποσότητας των προς διάθεση αποβλήτων. 

δ. Να μεριμνήσει για την ταχεία υλοποίηση των έργων 
αποκατάστασης των Χ.Α.Δ.Α. της περιοχής ευθύνης του, σε 
συνεργασία με την Περιφέρεια Πελοποννήσου που λειτουργεί 
ως τελικός δικαιούχος των έργων. 

6. Ο Δήμος Ερμιονίδας οφείλει: 

α. Να μεταφέρει τα αστικά στερεά απόβλητό του στην 
υποδεικνυόμενη στην παρούσα νόμιμα λειτουργούσα εγκατά¬ 
σταση (Χ.Υ.Τ.Α.) και να καταβάλει το τέλος χρήσης. 

β. Η εγκατάσταση δεματοποίησης στη θέση «Δίδυμα» μπορεί 
να χρησιμοποιηθεί για τη μεταφόρτωση των αποβλήτων στη 
διάρκεια ισχύος της παρούσης. 

γ. Να εφαρμόσει πρόγραμμα ξεχωριστής συλλογής συ¬ 
σκευασιών στο πλαίσιο σύμβασης συνεργασίας με Σύστημα 


Εναλλακτικής Διαχείρισης Συσκευασιών, υπό την εποπτεία του 
Ελληνικού Οργανισμού Ανακύκλωσης (Ε.Ο.ΑΝ.), το αργότερο 
εντός δύο (2) μηνών από την έναρξη ισχύος της παρούσας, 
προκειμένου να καταστεί εφικτή η μείωση της ποσότητας 
των προς διάθεση αποβλήτων. 

δ. Να μεριμνήσει για τη διευθέτηση της περιοχής της εγκα¬ 
τάστασης δεματοποίησης στη θέση «Δίδυμα», προκειμένου 
να μπορεί να επαναλειτουργήσει για δεματοποίηση υπολειμ¬ 
μάτων παράλληλα με τη λειτουργία του ΧΥΤΑ Ξυλοκάστρου. 

ε. Να μεριμνήσει για την ταχεία υλοποίηση των έργων 
αποκατάστασης των Χ.Α.Δ.Α. της περιοχής ευθύνης του, σε 
συνεργασία με την Περιφέρεια Πελοποννήσου που λειτουργεί 
ως τελικός δικαιούχος των έργων. 

7. Ο Φορέας Διαχείρισης του Χ.Υ.Τ.Α. Φυλής οφείλει: 

α. Να αποδέχεται υποχρεωτικά τα ΑΣΑ των Δήμων Ερ- 
μιονίδας και Τ ρίπολης, σύμφωνα με τα προβλεπόμενα στις 
παραγράφους 1, 2, 3 και 4 της παρούσας. 

β. Να ελέγχει τη σύνθεση, το είδος ή την ποιότητα και την 
ποσότητα των αποβλήτων που μεταφέρουν στις εγκαταστά¬ 
σεις των Χ.Υ.Τ.Α. οι Δήμοι Ερμιονίδας και Τ ρίπολης, ώστε να 
είναι αποδεκτά σύμφωνα με τα οριζόμενα στην παρούσα, 
σύμφωνα με τις αδειοδοτήσεις της εγκατάστασης υποδοχής 
ως προς τα κριτήρια αποδοχής και γενικότερα με τις σχετικές 
διατάξεις της κείμενης νομοθεσίας. 

8. Η Περιφέρεια Πελοποννήσου οφείλει να μεριμνήσει για την 
ταχεία υλοποίηση της πράξης που συγχρηματοδοτείται από το 
ΕΠΠΕΡΑΑ με τίτλο «Αποκατάσταση ΧΑΔΑ και αναβάθμιση έργων 
διαχείρισης αστικών στερεών αποβλήτων Περιφέρειας Πελοπον¬ 
νήσου» και ειδικότερα να προβεί στις απαραίτητες ενέργειες στο 
πλαίσιο των αρμοδιοτήτων που έχει αναλάβει, προκειμένου να 
είναι δυνατόν να τεθούν σε λειτουργία το ταχύτερο, το αργότε¬ 
ρο εντός 6μήνου, οι υποδομές μεταβατικής διαχείρισης αστικών 
στερεών αποβλήτων που προβλέπονται στην ως άνω πράξη. 

9. Για να εξασφαλιστεί η ιχνηλασιμότητα των αποβλήτων 
(παραγωγός - συλλογέας - μεταφορέας - παραλήπτης), τα 
απόβλητα θα διακινούνται με «έντυπο παρακολούθησης απο¬ 
βλήτου», που είναι τριπλότυπα έντυπα με βάση το υπόδειγμα 
του Παραρτήματος II της (10) σχετικής Εγκυκλίου ΥΠΕΚΑ. Το 
τριπλότυπο έντυπο συμπληρώνεται από τους Δήμους Ερμι- 
ονίδας και Τρίπολης (παραγωγό ή κάτοχο του αποβλήτου 
που ξεκινά η φόρτωση). Τ ο στέλεχος Α' επιστρέφει μετά την 
παραλαβή στον παραγωγό ή τον κάτοχο του αποβλήτου. Το 
στέλεχος Β' είναι για το αρχείο του συλλέκτη μεταφορέα (εάν 
είναι επιχείρηση συλλογής - μεταφοράς, αλλιώς για το αρχείο 
του δήμου) και το στέλεχος Γ παραμένει στον παραλήπτη 
Φορέα Διαχείρισης του ΧΥΤΑ. 

10. Σε περίπτωση παράλειψης εφαρμογής της παρούσας 
Απόφασης, καταλογίζονται ποινικές, αστικές ή διοικητικές 
ευθύνες στον υπεύθυνο για την μη εφαρμογή της φορέα, 
όπως προβλέπεται από τις κείμενες διατάξεις. 

11. Η παρούσα απόφαση ισχύει από την ημέρα δημοσίευσής 
της στην Εφημερίδα της Κυβερνήσεως και εφαρμόζεται μέχρι 
την έναρξη λειτουργίας των έργων μεταβατικής διαχείρισης 
αστικών στερεών αποβλήτων στην Περιφέρεια Πελοποννήσου 
ή/και του ΧΥΤΑ Ξυλοκάστρου ή για διάστημα έξι (6) μηνών 
από την έναρξη ισχύος της. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Μαρτίου 2013 

